názov je Spoznajte svoje deti a účastníci si budú môcť rozšíriť svoje obzory v niekoľkých zaujímavých odboroch.
"Pripravíme päť tvorivých dielní a to výtvarnú, hudobno-tanečnú, literárno-dramatickú, propagačno-mediálnu a dokumentačnú. V každej z nich bude pracovať skupina 15 až 20 žiakov. Raz, v prípade možností aj viackrát do mesiaca, budú deti v rámci svojej dielne podnikať rôzne aktivity," vysvetlila zástupkyňa riaditeľky smolníckej základnej školy a zároveň koordinátorka projektu Mgr. Slávka Mrázová. V rámci nich napríklad navštívia tri divadelné predstavenia, alebo vycestujú do Spišskej Novej Vsi aby si priamo mieste zoznámili s odborom, na ktorý sa v rámci projektu zamerali. Stretnú sa tiež s osobnosťami kultúrneho a spoločenského života na Spiši. Na záver pripravia kultúrny program, v ktorom predvedú, čo si počas projektu osvojili.
Do projektu, ktorý bude trvať celý školský rok sa zapojí takmer celá škola. V nastávajúcom školskom roku ju bude navštevovať 193 žiakov, medzi ktorými sú okrem smolníckych detí aj školáci zo susednej Smolníckej Huty a Úhornej.
"Pre našich žiakov to budú zaiste veľmi cenné skúsenosti a zážitky. Keďže tieto dediny sú ďaleko od kultúrnych a spoločenských centier, deti nemajú toľko príležitostí ako ich rovesníci v mestách. Nedostávajú sa do kontaktu napríklad s umelcami, alebo ľuďmi v zaujímavých profesiách. Takto sa s nimi naučia komunikovať, rozšíria si svoje vedomosti a tiež pozdvihnú sebavedomie," uviedla Mgr. S. Mrázová.
Celkové náklady na projekt predstavujú 80-tisíc korún. Finančne ho podporila aj Nadácia pre deti Slovenska, ktorá im z fondu Hodina deťom poskytla bezmála 38-tisíc korún. Zvyšnú časť škola zabezpečila z vlastných zdrojov a od sponzorov.